钦定古今图书集成/理学汇编/文学典/第179卷 > 《樊南乙集序》前人
## 钦定古今图书集成/理学汇编/文学典/第179卷 > 《樊南乙集序》前人

余为桂林从事日，尝使南郡，舟中序所为四六，作《二
十编》。明年正月，自南郡归，二月府贬，选为盩厔尉，与
班县令武公刘官人同见尹，尹即留假参军事，专章
奏。属天子事边康季荣，首得七关。数月〈集作日〉李玭得
秦州，月馀，朱叔明又得长乐州，而益丞相亦寻取维
州，联为章贺。时同僚有京兆韦观文、河南房鲁、乐安
孙朴、京兆韦峤、天水赵璜、长乐冯颛、彭城刘允章，是
数辈者，皆能文字，每著一篇，则取本去。是时葬牛太
尉，天下设祭者百数。他日，尹言：“吾太尉之薨，有杜司
勋之志与子之奠文二事为不朽。”十月，尚书范阳公
以徐戎凶悍，节度阙判官，奏入幕。故事，军中移易牒
刺，皆不关决，记室，判官专掌之。其关记室者，记室假
故，余亦参杂应用。明年府薨，选为博士。在国子监太
学，始主事讲经，申诵古道，教太学生为文章。七月，尚
书河东公守蜀东川，奏为记室。十月，得见吴郡张黯，
见代，改判上军。时公始陈兵，新教作场阅数兵实判
官务，检举条理，不暇笔砚。明年，记室请如京师，复摄
其事。自桂林至是，所为已五六百篇，其间可取者四
百而已。三年已来，丧失家道，平居忽忽不乐，始克意
事佛，方愿打钟扫地，为清凉山。行者于文墨意绪阔
略，为置大牛。〈集作太平〉箧，涂逭破裂，不复条贯。十月，弘农
杨本胜始来军中，本胜贤而文尢，乐收聚笺刺，因恳
索其素所有。会前四六置京师不可取者，乃强联桂
林。至是所可取者，以时以类，亦为二十编，名之曰“《四
六一》。此事非生平所专，尚应求备，卒不足以为名，直
欲以塞本胜多爱我之意”，遂书其首。是夕，是大中七
年十一月十日夜，“火尽灯暗，前无鬼鸟，一如大中元
年十月十二日夜时。”〈是序前四六之夕〉书罢《永明》不成寐。